jkorsvik/nowiki_second_scrape_merged huggingface dataset:
Las Tunas (provins)

Las Tunas er en av Cubas 14 provinser og blir gjerne omtalt som «El Balcón del Oriente cubano» (Balkongen mot det cubanske Oriente).
Las Tunas ble i 1975 – sammen med regionene Guantánamo, Holguín, Santiago de Cuba og Granma – skilt ut av den gamle provinsen Oriente. Dette skjedde som følge av en ny administrativ inndeling av provinsene på Cuba.
Las Tunas grenser i nord mot Atlanterhavet, i øst mot provinsen Holguín, i vest mot provinsen Camagüey og i sør mot provinsen Granma og Guacanayabo-gulfen. Sørkysten preges av mangrovesumper.
Provinsen består av 8 kommuner og dekker et areal på 6.584 km². Provinshovedstaden er Victoria de Las Tunas, som regel omtalt som Las Tunas eller bare Tuna. Før den nye provinsinndelingen i 1975, var provinshovedstaden Victoria de Las Tunas en liten by. Dette endret seg raskt da byen ble bedre knyttet til veinettet og inngikk i et større statlig moderniseringsprogram som ga et større løft av den lokale infrastrukturen.


== Næringsliv ==
Næringslivet er stort sett avgrenset til sukkerdyrkning, dels på grunn av et velegnet, fuktig klima og dels på grunn av provinsens flate terreng. Ellers finnes en del storfe-bruk og litt frukt- og grønnsaksdyrkning. Turismen er lite utviklet.
Anders Frihagen

Anders Rasmus Frihagen (født 28. januar 1892 i Åheim, død 5. april 1979 i Oslo) var en norsk politiker og bankmann. Han var medlem i Nygaardsvoldregjeringen med post som handelsminister 1939–1940, minister uten portefølje i Stockholm 1940–1942, handelsminister i London 1942 og forsynings- og gjenreisningsminister i London 1942–1945.
Frihagen vokste opp i Åheim på Sunnmøre. Han tok examen artium som privatist 1913 og eksamen ved Volda lærerskole året etter. 1914–15 var han lærer ved Volda mellomskole og gymnas, og etter befalskurs ble han 1917 vernepliktig premierløytnant i Hærens Flyvevesen. Etter det startet han på jusstudiet ved universitetet i Kristiania og ble cand.jur. i 1922. 1928 hadde han studieopphold ved banker i Frankrike og Storbritannia.
Anders Frihagen var far til professor dr. juris Arvid Frihagen, svigerfar til Anne Katrine Frihagen og svoger til John Strandrud.


== Referanser ==


== Kilder ==
Store norske leksikon [1]


== Eksterne lenker ==
(no) Anders Rasmus Frihagen hos Norsk senter for forskningsdata
Pierluigi Collina

Pierluigi Collina (født 13. februar 1960 i Bologna i Italia) er en tidligere fotballdommer, som er anerkjent som en av verdens beste dommere. Etter at han måtte legge opp i august 2005 arbeidet han som økonomikonsulent.
Han tok doktorgrad i økonomi ved Universitetet i Bologna i 1984. Da han var tenåring spilte han som midtstopper på et lokalt lag. I 1977 ble han overbevist om å ta et kurs som dommer. Der ble det oppdaget at han hadde teft for dette.
Innen tre år var han fotballdommer på de høyeste nivåene i regionen sin, samtidig som han fullførte sin verneplikt. I 1988 hadde han kommet seg opp til landets tredje divisjon eller Serie C1 og Serie C2. Etter tre sesonger hadde han rykket opp til å dømme kamper i Serie B og Serie A.
På denne tiden begynte han også å miste håret på grunn av sykdommen alopecia universalis og fikk kallenavnet «Kojak».
I 1995, etter å ha dømt 43 Serie A-kamper, ble han plassert på FIFAs dommerliste. Han dømte fem fotballkamper under sommerlekene i 1996 i Atlanta, inkludert finalen mellom Nigeria og Argentina og finalen i Mesterligaen i 1999 mellom FC Bayern München og Manchester United. I 2002 nådde han høydepunktet i karrieren da kan ble valgt som dommer under finalen i fotball-VM mellom Brasil og Tyskland. Han dømte også finalen i UEFA-cupen i 2004 mellom Valencia og Marseille.
EM i fotball 2004 var hans siste store internasjonale turnering siden han nådde pensjonsalderen for FIFA-dommere på 45 år tidlig i 2005. Det italienske fotballforbundet økte pensjonsalderen til 46 år for å kunne bruke Collina enda en sesong. Men dette endte i en stor konflikt mellom Collina og forbundet tidlig i august 2005, som følge av Collinas avgjørelse om å signere en sponsoravtale med Opel. Opel var en av sponsorene til Serie A-klubben AC Milan og dette ble sett på som en interessekonflikt, og Collina ble nektet til å dømme store kamper i Italia. Som svar på dette, leverte Collina inn sin oppsigelse, slik at han kunne avslutte sin karriere. Dommerforbundet i Italia prøvde å avvise hans oppsigelse, men han fastholdt sin beslutning. Han dømte imidlertid Soccer Aid-kampen for veldedighet i mai 2006.
Ifølge engelske fans var hans eneste feil i karrieren annulleringen av Evertons mål i Mesterligaoppgjøret mellom Everton og Villarreal, en av Collinas siste kamper, der Evertons mål kunne ført til ekstraomganger.


== Se også ==
Liste over fotballdommere som har dømt VM-finalen


== Referanser ==


== Eksterne lenker ==
(en) Pierluigi Collina – kategori av bilder, video eller lyd på Commons 
(en) Pierluigi Collina på Internet Movie Database 
(de) Pierluigi Collina – Munzinger Sportsarchiv 
(en) Pierluigi Collina – Olympedia 
(en) Pierluigi Collina – Transfermarkt (dommer) 
(en) Pierluigi Collina – WorldFootball.net (dommer) 
(en) Pierluigi Collina – Soccerbase.com (dommer) 
(en) Pierluigi Collina – Soccerway 
(en) Pierluigi Collina – EU-Football.info (dommer) 
(en) Pierluigi Collina – PlaymakerStats.com (dommer)
Håvard Walseth

Håvard Walseth (født 16. desember 1983) er filmregissør, skuespiller, musiker, forfatter og produsent fra Tromsø. Sammen med Espen Olaisen regisserte han En kald og fuktig affære som under Tromsø Internasjonale Filmfestival vant pris for beste ettminutter, Bittelittprisen 2005. 


== Publiserte kortfilmer ==

2003 Juletrefesten
2004 Moonwalkers
2005 En kald og fuktig affære
2006 Static
2009 Gjenforeningen aka Klassens Klovn


== Publiserte musikkvideoer ==
2006 Doctor Kataztrofa – Powerpill
2007 Tiril Trottland – Pøls (med sprøstekt løk)


== Eksterne lenker ==
(en) Håvard Walseth på Internet Movie Database
Østeuropeisk tid

Østeuropeisk tid, eller Eastern European Time (EET), er tidssonen som ligger to timer foran GMT/UTC, og skrives dermed gjerne GMT+2 eller UTC+2. Denne blir brukt i noen europeiske og nordafrikanske land og noen land i Midtøsten. De fleste bruker ikke EET som sommertid.


== Bruk ==
Et land bruker EET hele året:

LibyaDisse landene, deler av land og territorier bruker østeuropeisk tid kun på vinteren:

Belarus
Bulgaria
Kypros
Egypt
Estland
Finland
Hellas
Israel
Jordan
Latvia
Libanon
Litauen
Moldova
Palestina
Romania
Syria
Tyrkia
Ukraina
Andrzej Szpilman

Andrzej Szpilman (født 28. mars 1956 i Warszawa) er en polsk musiker, produsent, komponist og tannlege. Han er sønn av den polsk-jødiske pianisten Władysław Szpilman, kjent fra boken og filmen Pianisten.


== Liv ==
Fra 1962 studerte han violin under prof. S. Kawalla, og fra 1965 til 1974 violin og senere bratsj under prof. Nasalska ved den 4. statlige musikkskolen i Polen. Han begynte å arbeide som komponist og produsent for Polens Radio i 1976, og arbeidet med en rekke populære polske sangere og med Warszawas radioorkester og polsk fjernsyn. I tillegg studerte han odontologi i Warszawa.
I 1983 flyttet han til Hamburg, og frem til 1988 arbeidet han som førsteamanuensis i odontologi ved Universität Hamburg. Fra 1988 til 2000 drev han sin egen tannlegepraksis i Hamburg-Altona.
I 1987 grunnla han også musikkstudioet Musik Studio Altona, og arbeidet med filmballett og teatermusikk. Samtidig komponerte han balletten Incense for Hamburgs Opera.
Mellom 1996 og 2004 produserte han CD-utgivelser for Wolf Biermann.
Fra 1997 arbeidet han med utgivelsen av sin fars memoarer, som kom på forlaget ECON i 1998 under tittelen Das wunderbare Überleben, og året etter ble utgitt under tittelen Pianisten og oversatt til over tredve språk. I 2002 ble boken filmatisert som Pianisten av Roman Polański, og Andrzej Szpilman deltok i produksjonen av filmen og samarbeidet med den amerikanske, tyske, sveitsiske, italienske og polske distributøren.
I november 2000 produserte han en fjernsynskonsert til ære for sin far i Warszawa, og mellom 2001 og 2002 ledet han et konsertshow for Polens Radio.
I 2002 ble han produsent for Universal Music, Sony Classical og Sherman Records, og produserte CD-ene med farens musikk.


== Eksterne lenker ==
(en) Andrzej Szpilman på Internet Movie Database 
(en) Andrzej Szpilman på Discogs 
Hjemmeside
Filmpolski.pl: Andrzej Szpilman
Filippo Inzaghi

Filippo «Pippo» Inzaghi (født 9. august 1973) er en italiensk fotballtrener og tidligere fotballspiller som er hovedtrener for Reggina.
Han er har tidligere spilt for klubber som Parma FC, Atalanta BC, Juventus og AC Milan, samt som han har vært spiss og vunnet VM med Italias landslag. Hans bror Simone Inzaghi var også profesjonell fotballspiller.


== Klubbkarriere ==
Inzaghi debuterte som profesjonell spiller i den hjemlige Serie B for den lokale klubben Piacenza Calcio. Den første sesongen (1991/1992) spilte han to kamper. Året etter fikk han vist talentet som måltyv med tretten fulltreffere på 21 kamper for Serie C-klubben UC Albinoleffe. Etter korte opphold i Verona og deretter Piacenza debuterte han i sesongen 1995/1996 for daværende AC Parma, i dag FC Parma, i Serie A, og scoret to mål på 15 kamper.
Inzaghi etablerte seg som toppspiss i sesongen 1996/1997, da han i sitt andre år i Serie A scoret 24 mål på 33 kamper for Atalanta Bergamo. De italienske toppklubbene ble for alvor oppmerksomme Inzaghis kvaliteter, og i 1997 gikk han til Juventus, hvor han i løpet av fire sesonger leverte gode resultater og spilte seg inn på det italienske landslaget.
I 2001 gikk han så til AC Milan, der han blant annet har vært med på å vinne Mesterligaen (2003), (2007), og det italienske ligamesterskapet (2004), (2011). Etter å vært i klubben i nesten ti år, valgte Inzaghi å gi seg i Milan i 2012 da kontrakten med Milano-klubben gikk ut.
Den 23. mai 2007 spilte Inzaghi for Milan mot Liverpool i Champions League-finalen, hvor han scoret to mål og ble matchvinner for Milan. Den 3. november 2010 mot Real Madrid i CL-gruppespill på San Siro ble Inzaghi historisk da han nettet sine 69. og 70. scoringer i europeisk sammenheng og er den mestscorende spilleren i Europa noensinne. Han slo rekorden til Gerd Müller og Raul som begge har 68 mål hver.


== Landslagskarriere ==
Inzaghi spilte for Italia under VM i 1998 og VM i 2002, og var også med i troppen til VM i 2006 i Tyskland hvor han scoret ett mål.


== Referanser ==


== Eksterne lenker ==
(en) Filippo Inzaghi – kategori av bilder, video eller lyd på Commons 
(en) Filippo Inzaghi på Internet Movie Database 
(de) Filippo Inzaghi – Munzinger Sportsarchiv 
(en) Filippo Inzaghi – FIFA 
(en) Filippo Inzaghi – UEFA 
(fr) Filippo Inzaghi – LÉquipe 
(en) Filippo Inzaghi – Transfermarkt 
(en) Filippo Inzaghi – Transfermarkt (manager) 
(en) Filippo Inzaghi – national-football-teams.com 
(en) Filippo Inzaghi – WorldFootball.net 
(en) Filippo Inzaghi – Soccerbase.com 
(en) Filippo Inzaghi – FootballDatabase.eu
Villa Clara (provins)

Villa Clara er en av Cubas 14 provinser. I vest grenser den til provinsen Matanzas, i nord til Atlanterhavet, i øst til provinsen Sancti Spíritus og i sør til provinsen Cienfuegos. 
Villa Clara er inndelt i 13 kommuner med Santa Clara som provinshovedstad. Før den administrative nyinndelingen i 1975, tilhørte Villa Clara samt provinsene Cienfuegos og Sancti Spíritus en større provins som het Santa Clara.
Provinsens kystlinje har en mengde viker, korallrev og sandstrender. I området rundt provinshovedstaden finnes en mindre rekke mindre fjell der det høyeste punkt er på 464 m over havets overflate. Provinsen har også en mange ferskvann som blir brukt til så vel nærings- som sportsfiske. I provinsen finnes også Cubas største elv, Río Sagua la Grande.


== Næringsliv ==
Sukkerdyrkning og -foredling er viktigste næringsvei i provinsen og sysselsetter mange mennesker.


== Eksterne lenker ==
Offisiell nettside (spansk)
Sangen om Rondane

Sangen om Rondane er en norsk film fra 1934. Regien var ved Helge Lunde, foto var ved Reidar Lund. I hovedrollene spilte  Einar Vaage, Kirsten Heiberg og Georg Løkkeberg. Egil Sætren er kreditert for dekorasjoner.


== Rolleliste ==
Kirsten Heiberg ...  Greta
Georg Løkkeberg ...  Knut, en gjetergutt
Einar Vaage ...  grossereren
Sonja Wigert ...  Astrid
Ottar Wicklund ...  Hans, Knuts bror
Arne Bang-Hansen ...  Erik, Gretas bror
Ole Grepp ...  Petter
Theodor Hald ...  hallomannen
Thoralf Klouman ...  doktoren
Dagmar Myhrvold ...  Kari, Knuts mor
Gerd-Lise Nore ...  datter av Greta
Eva Steen ...  tanten
Einar Tveito ...  en hestehandler


== Eksterne lenker ==
(en) Sangen om Rondane på Internet Movie Database 
(no) Sangen om Rondane i Nasjonalbibliotekets filmografi 
(no) Sangen om Rondane hos Filmfront 
(en) Sangen om Rondane på AllMovie
Kew Jaliens

Kew Jaliens (født 15. september 1978 i Rotterdam) er en tidligere nederlandsk fotballspiller og fotballtrener, som er assistenttrener for den australske klubben Weston Workers Bears FC.
Sine første to kamper som profesjonell fotballspiller spilte Jaliens for Sparta i sesongen 1996/1997. Total spilte han 66 kamper for Sparta før han i 1999 gikk over til Willem II. Fire og et halvt år spilte Jaliens i forsvaret for laget fra Tilburg. Etter 147 kamper for Willem II gikk han i 2004 til AZ Alkmaar, der han i løpet av sesongen 2004/2005 spilte 22 kamper. I 2005/2006 la det nederlandske herrelandslagets trener Marco van Basten merke til Jaliens spill, og innkalte ham til landslagstjeneste. Ikke lenge etter debuterte han i en privatlandskamp mot Ecuadors landslag. 14. mai 2006 offentliggjorde van Basten at Jaliens kom til å bli en del av laget  Nederland sendte til VM i fotball 2006.


== Spillerhistorie ==


== Referanser ==


== Eksterne lenker ==
(en) Kew Jaliens – Olympedia 
(en) Kew Jaliens – Sports-Reference (OL-resultater – arkivert) 
(en) Kew Jaliens – FIFA 
(en) Kew Jaliens – UEFA 
(en) Kew Jaliens – Transfermarkt 
(en) Kew Jaliens – national-football-teams.com 
(en) Kew Jaliens – WorldFootball.net 
(en) Kew Jaliens – FootballDatabase.eu 
(en) Kew Jaliens – Soccerway 
(en) Kew Jaliens – EU-Football.info
Sophie av Bayern

Sophie Elisabeth Marie Gabrielle av Bayern (født 28. oktober 1967 i München) er datter av prins Max av Bayern, hertug i Bayern, og grevinne Elisabeth Douglas.
Hun ble født som Hennes Kongelige Høyhet Prinsesse Sophie av Bayern. I 1973 tildelte Wittelsbach-familiens overhode og tronpretendent Albrecht av Bayern hennes far tittelen hertug i Bayern, og Sophie ble deretter titulert Hennes Kongelige Høyhet hertuginne Sophie i Bayern, prinsesse av Bayern.
Fra 1978 til 1980 gikk hun på Mädchenheimvolksschule der Englischen Fräulein i Heiligenstatt. Deretter gikk hun på pikerealskolen Internat Hohenburg i Lenggries. Hun gikk på Adolf-Weber-Gymnasium i München mellom 1984 og 1988, og studerte så ved det katolske universitetet i Eichstätt.
I 1993 ble hun gift med arveprins Alois av Liechtenstein, og ble arveprinsesse av Liechtenstein. Når hennes mann blir fyrste av det suverene fyrstedømmet vil hun bli fyrstinne.
Arveprinsessen vil trolig bli jakobittenes arving til den britiske tronen når hennes barnløse onkel Frans av Bayern og hennes far dør.


== Referanser ==


== Eksterne lenker ==
(en) Sophie, Hereditary Princess of Liechtenstein – kategori av bilder, video eller lyd på Commons 
(en) Sophie av Bayern hos The Peerage
En kald og fuktig affære

En kald og fuktig affære er en norsk kortfilm fra 2005 regissert av Håvard Walseth og Espen Olaisen, basert på en idé av Oleg Jakobsen og begge regissørene. En kald og fuktig affære er meget kort og handler om en full manns sjanglende ferd hjemover.


== Mottakelse ==
Filmen ble godt tatt imot av publikumet på Tromsø Internasjonale Filmfestival, da i en enda kortere versjon. Den deltok i Bittelittprogrammet for filmer under ett minutt og mottok juryens pris. Siden har kortfilmen høstet god kritikk på flere internasjonale filmfestivaler.


== Referanser ==
Bilady, Bilady, Bilady

Bilady, Bilady, Bilady (arabisk: بلادي بلادي بلادي, «Mitt hjemland, mitt hjemland, mitt hjemland») har vært Egypts nasjonalsang siden 1979. Teksten og melodien er skrevet av Sayed Darwish.


== Sangtekst ==


=== Transskripsjon fra arabisk ===


=== Oversettelse til norsk ===
Refreng:
Mitt hjemland, mitt hjemland, mitt hjemland,
Min kjærlighet og mitt hjerte er vendt mot deg.
(gjentas)Egypt! Åh, alle lands moder,
Du er mitt håp og mitt streb,
Hvordan kan man telle
Nilens velsignelser for menneskeheten?RefrengEgypt! Du dyrebare juvel,
Som stråler på evighetens panne!
Åh, mitt hjemland, vær fritt for evig,
Sikker for alle fiender!RefrengEgypt! Dine barn er edle,
Lojale, og beskyttere av din jord.
I krig og i fred
Gir vi våre liv for din skyld.Refreng (uten repetisjon)


== Referanser ==


== Eksterne lenker ==
Egypts nasjonalsang
Injeksjon

En injeksjon er en metode for å sette substanser inn i kroppsvev ved hjelp av en sprøyte med kanyle. Brukes til å perforere huden, og holdes der så lenge det tar å føre substansen inn. En injeksjon er en parenteral administrasjonsform. Det er tre hovedtyper injeksjoner; subkutane, intramuskulære, og intravenøse.
Injeksjoner ble først utført på 1600-tallet, men ble vanlig i det 20. århundre. Det er en av de vanligste medisinske prosedyrene, og hvert år blir det gitt minst 16 milliarder injeksjoner over hele verden.


== Intradermal injeksjon ==
En intradermal (intrakutan) injeksjon injiseres i huden.


== Subkutan injeksjon ==
En subkutan injeksjon (SC) administreres inn i subkutis, hudlaget under epidermis og dermis. Subkutane injeksjoner brukes til administrasjon av legemidler i små volum, for eksempel insulin eller heparin, der en lang absorpsjonstid er ønsket. Subkutane injeksjoner settes som regel i huden på magen (unntatt en 5 cm stor sirkel rundt navlen), oversiden av låret, utsiden av overarmen eller rumpen like bak hoftebeinet. Subkutane injeksjoner selvadministreres ofte, for eksempel insulininjeksjoner av personer som har diabetes mellitus type 1.


== Intramuskulær injeksjon ==

En intramuskulær injeksjon (IM) injiseres direkte inn i en muskel. Mange vaksiner, og legemidler som morfin, metoklopramid og P-sprøyten kan administreres på denne måten. Mange legemidler injisert på denne måten absorberes relativt raskt, mens andre virker over lengre tid, avhengig av preparatformen. Intramuskulære injeksjoner selvadministreres sjelden, og bør settes av autorisert helsepersonell, dette på grunn av injeksjonsstedenes utilgjengelighet og faren for å treffe nerver og blodårer. De mest vanlige injeksjonsstedene er utsiden av overarmen (deltamuskelen), rumpen (glutealmuskel) eller forsiden av låret (Vastus lateralis-muskelen).


== Intravenøs injeksjon ==

En intravenøs injeksjon eller infusjon (IV) settes direkte inn i en vene, og den injiserte substansen kommer dermed direkte inn i blodstrømmen. Effekten tiltrer derfor tilnærmet øyeblikkelig. Noen medikamenter (som dopamin og enkelte antibiotika), blod og andre kolloider samt andre væsker som må infuseres i større mengder, kan kun administreres intravenøst.
Intravenøs tilgang kan etableres med kun en sprøyte og kanyle, men i praksis brukes dette kun i nødstilfeller og av rusmiddelavhengige sprøytebrukere. Den vanligste måten å etablere intravenøs tilgang i helsevesenet er ved et perifert venekateter (også kjent under merkenavnet Venflon), som normalt settes i vener i hånden eller underarmen. Andre metoder omfatter sentrale venekateter, perifert innsatte sentrale venekateter, Hickmankateter og implanterte veneporter.


== Referanser ==


== Eksterne lenker ==
 (en) Injections (medicine) – kategori av bilder, video eller lyd på Commons
Markus Brier

Markus Brier (født 5. juli 1968) er en østerriksk golfspiller. På midten av 1990-tallet vant han de sveitsiske og tyske åpne amatørmesterskapene, og han ble profesjonell i 1995 i relativt høy alder. I 2006 vant han BA-CA Golf Open.


== Eksterne lenker ==
Offisielt nettsted 
(en) Markus Brier – kategori av bilder, video eller lyd på Commons 
(en) Markus Brier – galleri av bilder, video eller lyd på Commons 
(en) Markus Brier – Europatouren 
(en) Markus Brier – Verdensrankingen
Trolløye

Et såkalt trolløye er et spesielt radiorør fra elektronikken og var i bruk før transistoren kom. Trolløyet er en undergruppe av indikatorrør.

I et trolløye er en synlig anode belagt med et grønt-fluoriserende belegg som lyser opp når det treffes av elektroner. Spesielle elektroder er utformet slik at den lysende flaten kan varieres i størrelse som funksjon av en påtrykt likespenning.
Trolløyet ble hovedsakelig brukt i radiomottakere for indikasjon av en radiosenders styrke og var til hjelp ved fininnstilling av stasjonen. Trolløyer ble også brukt som utstyringsinsdikator i båndopptakere og som nullindikator i målebroer.
Oftest har trolløyene en innebygget triode i tillegg til selve indikatordelen. Den gjorde røret mere fleksibelt i bruk. Ofte var trioden en del av AGC-signalet (Automatic Gain Control) i radiomottakere, et likespenningssignal for automatisk forsterkningskontroll, som samtidig var inngangsspenning til indikatordelen. På grunn av AGC-virkningen forandres ikke lyden mye ved finavstemming av senderen, slik var den optiske indikasjonen fra trolløyet mere nøyaktig enn hørselen.
De første var runde og forandret lysvinkelen (derav navnet); de senere hadde linjære bånd. Noen hadde dobbel, koblet, indikasjon (der den ene delen var fylt fortsatte den andre) for å øke indikasjonsområdet og noen hadde doble systemer, for eksempel for stereo.
Indikatorrør har bokstaven M i europeisk navngivning for rør (Se avsnittet om nomenklatur). EM34 er en rund indikator, EM84 har to symmetriske bånd.
Senere ble trolløyet erstattet av et dreiespoleinstrument eller en LED-kjede og i moderne mottakere er funksjonen blitt noenlunde overflødig.
Lysstyrken fra et trolløye er utsatt for slitasje, den blir svakere med årene når røret brukes.
Noen trolløyer er blitt dyre samleobjekter mens de mest moderne ennå er i produksjon. Et lysende EM34 er nesten ubetalelig.
Toxteth

Toxteth er en bydel i Liverpool preget av stor fattigdom. Bydelen ligger litt sør for sentrum i Liverpool.
Kjente personer fra Toxteth er Robbie Fowler, Howard Gayle, Ringo Starr og Curtis Jones


== Eksterne lenker ==
Toxteths historie
[1]
Wilhelm His jr.

Wilhelm His jr. (født 29. desember 1863 i Basel i Sveits, død 10. november 1934 i Brombach i nærheten av Lörrach) var en sveitsisk lege, kardiolog og anatom. Han oppdaget i 1893 His-bunten, som er en ledningsbunt i hjertet som formidler elektriske impulser, som sørger for synkroniserte sammentrekninger av hjertemuskulaturen. Senere i livet ble han professor i medisin ved Universitetet i Berlin, hvor han blant annet arbeidet med studier som viste at hjerteslagene har sin opprinnelse i hjertets enkeltceller. Werner-His sykdom er oppkalt etter ham.


== Referanser ==


== Eksterne lenker ==
(de) Liste over forelesninger ved Universitetet i Leipzig (vintersemestret 1890 til sommersemestret 1901)
Kardiologi

Kardiologi er en medisinsk spesialitet som befatter seg med sykdomstilstander i hjertet og dets blodårer. Spesialområdet inndeles gjerne i medfødte hjertesykdommer, koronarsykdommer, hjertesvikt, klaffesykdommer og elektrofysiologi. Leger som er spesialister innen dette fagfeltet omtales som kardiologer. Elektrofysiologiens far er Emil du Bois-Reymond.
Ordet kardiologi er avledet fra det greske ordet καρδιά (omskrevet som kardia og betyr hjerte eller ens indre).


== Anatomi & fysiologi ==


=== Anatomi (hjertets anatomi) ===
Epicardium
Pericardium
Myocardium
Papillærmuskel
Endocardium
Kransarteriekretsløpet (hjertets blodforsyning)
Hjerteklaffer


=== Sirkulasjonssystemet (kroppens blodforsyning) ===
Cardiac output
Hjerterytme
Vaskulær motstand
Blodårer


=== Lungekretsløpet (Oksygenering av blodet) ===
Arteria pulmonalis, lungepulsåren
Vena pulmonalis, lungevenene


== Se også ==
Intervensjonskardiologi


== Eksterne lenker ==
Utdanning.no sin yrkesbeskrivelse av kardiolog
Norske doktoravhandlinger om kardiologi, i fulltekst